BOSNA I HERCEGOVINA  

REPUBLIKA SRPSKA   

OSNOVNI SUD U BIJELJINI                                             

Broj:80 0 Ip 112597 21 Ip 2 

Bijeljina, 15.03.2023. godine

OSNOVNI SUD U BIJELJINI, po sudiji Ljilji Rajković, u pravnoj stvari tražioca izvršenja Republika Srpska Ministarsatvo Finansija Poreska Uprava Područni Centar Bijeljina, protiv izvršenika Pantić Zorana iz Bijeljine, Semberskih ratara bb, vl. „Đorđe - Bet“ s.p. Dvorovi, radi naplate novčanog potraživanja, donio je dana 15.03.2023.godine sljedeće:
Z A K LJ U Č A K


ODREĐUJE SE prvo ročište za prodaju nepokretnosti izvršenika Pantić Zorana   za dan 19.04.2023. godine, sa početkom u 10:30 časova, kancelarija broj 41, označenih kao:

· k.p.br.7 HUMKE u naravi stambeni objekat površine 69 m2 zgrada br.1, 

· k.p.br.7 HUMKE u naravi ostali objekti površine 71 m2, zgrada br.2,

· k.p.br.7 HUMKE u naravi ostali objekti površine 16 m2, zgrada br.3,

· k.p.br.7 HUMKE u naravi dvorište površine 662 m2, 

· k.p.br.8 podbroj parcele 4  HUMKE u naravi njiva 2.klase površine 578 m2,

· k.p.br.506 podbroj parcele 1 KRUŠEVLJA u naravi njiva 1.klase površine 1696 m2  i 

· k.p.br.506 podbroj parcele 7 KRUŠEVLJA
u naravi njiva 1.klase površine 150 m2 upisane u list nepokretnosti broj 4256 k.o.Bijeljina 2 u kome je Pantić Vidoja Zoran upisan sa pravom svojine sa dijelom 1/1,

· k.p.br.8 podbroj parcele 3 HUMKE u naravi njiva 2.klase površine 583 m2 upisane u List nepokretnosti broj 2031 k.o.Bijeljina 2 u kome su Pantić Vidoja Rada i Pantić Vidoja Zoran upisani sa pravom susvojine sa dijelom 1/2.

     Vrijednost nepokretnosti koje su predmet prodaje,  a koje predstavljaju vlasništvo i suvlasništvo izvršenika Pantić Zorana, prema nalazu  vještaka građevinske struke Radović Vlade od 29.06.2000.godine iznosi 105.430,00 KM  i vještaka poljoprivredne struke Prodanović Radomira od 06.07.2020.godine na nepokretnostima upisanih u Ln.4256 k.o. Bijeljina 2. koje su svojina izvršenika, iznosi 36.920,00 KM, a vrijednost nepokretnosti u Ln.br.2031 k.o.Bijeljina 2.koje su susvojina izvršenika, iznosi 1.734,00 KM, što ukupno predstavlja vrijednost nepokretnosti koje su predmet prodaje  u iznosu od 147.024,00 KM.


Nepokretnosti se ne mogu prodati na prvom ročištu ispod 1/2 utvrđene vrijednosti.


Ako se nepokretnosti ne prodaju na prvom ročištu sud će zakazati drugo ročište u roku od 30 dana i u slučaju da tri ponuđača sa najvećom ponudom na prvom ročištu nisu uplatila prodajnu cijenu.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 1067001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti. 


Zaključak se dostavlja strankama, Ministarstvu finansija Poreska uprava Područni centar Bijeljina i na oglasnu tablu suda.

Pouka o pravnom lijeku:                                                                                  Sudija

Protiv ovog Zaključka nije dozvoljen pravni lijek.                                   Ljilja Rajković

